I.Petró József Sakk Emlékverseny versenykiírása



1. **Verseny célja:**

* Tisztelgés Petró József emléke előtt, aki hosszú ideig volt a Békés Megyei Sakkszövetség elnöke
* A sakk sportág népszerűsítése
* Sakkbaráti kapcsolatok ápolása
* Utánpótlás versenyeztetés biztosítása

1. **Verseny rendezője:**

* Petró József családja
* Békés Megyei Sportszövetségek Érdekszövetségi Egyesülete – Békés Megyei Sakkszövetség
* További társrendező:
* Békéscsabai SzC Zwack József Technikum és Szakképző Iskola

1. **Versenyek helyszínei és időpontjai:**

* Békéscsabai SzC Zwack József Technikum és Szakképző Iskola, 5600 Békéscsaba, Gyulai út 32., Tel.: +36709428204
* **2024. november 23. szombat, 10.00**

1. **Játékidő, versenyek lebonyolítása:**

* A verseny lebonyolítása: 4 fős csapatverseny, 7 fordulós svájci rendszerrel. A 3. fordulót követően a 4. forduló két részletben kerül lebonyolításra, váltott ebédszünettel.
* Gondolkodási idő: 15-15 perc + lépésenként 5-5 másodperc bónusz.
* Helyezések eldöntése: 1. Összesített meccspontok (2-1-0) 2. Összesített játszmapontok 3. Magasabb táblán szerzett több pont (szükség esetén táblánként összevetve) 4. Egymás elleni eredmény (ha van és az dönt) 5. Sorsolás

1. **Résztvevők:**

* A versenyen csak adószámmal rendelkező jogi szervezethez (egyesület, alapítvány, oktatási intézmény, önkormányzat, munkáltató stb.) kötődő csapatok vehetnek részt. A versenyhelyszíneken a kezdést megelőzően legkésőbb 30 perccel köteles megjelenni minden csapatvezető és írásban átadni a Versenybíróságnak a végleges erősorrendet a versenyrendezés gördülékenysége érdekében. Ez alól kivételt jelent, ha a csapatvezető a versenyt megelőző nap éjfélig megküldi a végleges erősorrendet elektronikus formában. Késés esetén a Versenybíróság indokolt esetben fent tartja magának a jogot a csapatok vagy versenyzők kizárására.
* A csapatok létszáma 4 fő és legfeljebb 1 fő tartalékjátékos szerepeltethető. Az erősorrend elkészítésénél az aktuális FIDE normál értékszámok mérvadóak (ld. 150 pontos szabály). Egy jogi szervezet által indított több csapat esetén csak különálló erősorrendi ívvel nevezhetőek a csapatok.
* Lehetőség van „U14” és „U10” jelzéssel ifjúsági csapatok indítására. Ebben az esetben az „U14” jelzésű csapatoknál valamennyi játékos 2010.01.01. után született lehet, „U10” jelzésű csapatoknál valamennyi játékos 2014.01.01. után született lehet. Ezen csapatok egy mezőnyben szerepelnek valamennyi csapattal, de külön díjazásban részesülnek.
* A rendelkezésre álló korlátozott hely miatt csak nevezési sorrendben, legfeljebb 24 csapat nevezését tudjuk elfogadni.

1. **Díjazás:**

* I-VI. helyezett csapatok oklevél és tárgyjutalom díjazásban részesülnek.
* Külön díjazásban részesülnek a táblagyőztesek és az I-III. helyezett U14 és U10 kategóriájú csapatok az összesített helyezésük alapján.
* A díjazások csak 4 főre vonatkoznak!

1. **Nevezések és nevezési díj:**

* Nevezési határidő: 2024. november 21. (csütörtök) éjfél, helyszíni nevezésre nincs lehetőség. A nevezéseket meg lehet tenni a Békés Vármegyei Sakkszövetség honlapján ([www.bekessakk.hu](http://www.bekessakk.hu)) vagy [jozaf.csaba@szucsnet.hu](mailto:jozaf.csaba@szucsnet.hu) email címen.
* Nevezési díj: 16.000 Ft/csapat, amely tartalmaz 4 fő részére egy ebédet (tartalék játékosok esetében ennek költsége külön rendezendő).
* A nevezési díjakra előzetes kérhető átutalásos számla a [sportszov.bekes@gmail.com](mailto:sportszov.bekes@gmail.com) e-mail címen. Szabó Ágnes +36304143231 Helyszínen befizetett nevezési díjakról a versenyt követő első munkanapon tudunk elektronikus készpénzfizetési számlát kiállítani.

1. **Versenybíróság:**

* Versenybíró: Patkó Lajos
* Versenybíróság további tagjai: Jozaf Csaba főszervező és egy a helyszínen megválasztott további tag.

Elérhetőség: [jozaf.csaba@szucsnet.hu](mailto:jozaf.csaba@szucsnet.hu) +36302545308

1. **További tudnivalók:**

* A verseny helyszínén BÜFÉ üzemel.
* Különleges szabályok:
* A versenyteremben a versenyjátszmák közvetlen közelében csak a csapatvezetők tartózkodhatnak. A játszmát befejező játékosnak el kell hagyni a termet.
* Esetleges rendbontások esetén (hangoskodás, szemetelés, mobiltelefon használat stb.) a versenyzők felszólításra kerülnek, majd a továbbiakban a Versenybíróságnak joga van mérlegelni és kizárni a versenyző(ke)t a további versenyből.

**Minden más vitatott kérdésben a FIDE versenyszabályzat a mérvadó. A fentiekben nem szabályozott esetleges vitás, előre nem várt helyzetek esetén a Versenybíróság fenntartja magának a döntés és változtatás jogát.**

Békéscsaba, 2024.10.03.

Jozaf Csaba sk. BMSSz főtitkára